b'\n_START_ARTICLE_\nVorarlbergs flagg\n_START_PARAGRAPH_\nVorarlbergs flagg er delt i r\xc3\xb8dt over hvitt. Flagget er i st\xc3\xb8rrelsesforholdet 2:3. Fargene er landet Vorarlbergs tradisjonelle og er avledet av v\xc3\xa5penet, et r\xc3\xb8dt kirkebanner p\xc3\xa5 hvitt. V\xc3\xa5penet er kjent i farger fra midten av 1300-tallet. Fargene kom i f\xc3\xb8rste halvdel av 1800-tallet ogs\xc3\xa5 i bruk i flaggsammenheng._NEWLINE_I tillegg til Vorarlberg f\xc3\xb8rer ogs\xc3\xa5 Salzburg, Ober\xc3\xb6sterreich, Tirol, og Wien flagg i r\xc3\xb8dt og hvitt. Fargene er ogs\xc3\xa5 \xc3\x98sterrikes nasjonalfarger og benyttes i \xc3\x98sterrikes flagg._NEWLINE_Flagget forekommer i to varianter, med og uten v\xc3\xa5penet. Flagget med v\xc3\xa5pen er statsflagg til bruk for delstatens myndigheter, mens flagget uten v\xc3\xa5pen er til bruk for delstatens innbyggere.'